LIETUVOS RESPUBLIKOS

TELEKOMUNIKACIJŲ ĮSTATYMO 57 STRAIPSNIO PAKEITIMO

Į S T A T Y M A S

2003 m. balandžio 3 d. Nr. IX-1473

Vilnius

(Žin., 1998, Nr. 56-1548; 2002, Nr. 75-3215, Nr. 123-5514)

1 straipsnis. 57 straipsnio 4 ir 5 dalių pakeitimas

1. 57 straipsnio 4 dalyje vietoj žodžio „nusikaltimų“ įrašyti žodžius „nusikalstamų veikų“, vietoj žodžių „kvotos ir tardymo organams“ įrašyti žodžius „ikiteisminio tyrimo įstaigoms“ ir šią dalį išdėstyti taip:

„4. Telekomunikacijų operatoriai ir telekomunikacijų paslaugų teikėjai turi teisę fiksuoti telekomunikacijų įvykius ir jų dalyvius tik tiek, kiek yra būtina telekomunikacijų operatorių ir telekomunikacijų paslaugų teikėjų ūkinei veiklai užtikrinti. Telekomunikacijų operatoriai ir telekomunikacijų paslaugų teikėjai privalo įstatymų nustatyta tvarka turimą ir nusikalstamų veikų užkardymui, tyrimui, nustatymui reikalingą informaciją pateikti operatyvinės veiklos subjektams, ikiteisminio tyrimo įstaigoms, prokurorui, teismui ar teisėjui. Šią informaciją telekomunikacijų operatoriai teikia operatyvinės veiklos subjektų pagrindinėms institucijoms pagal jų paklausimus elektroniniu būdu ir nedelsdami.“

2. 57 straipsnio 5 dalyje vietoj žodžių „kvotos ir tardymo organams“ įrašyti žodžius „ikiteisminio tyrimo įstaigoms“ ir šią dalį išdėstyti taip:

„5. Kai yra motyvuotas teismo sprendimas, telekomunikacijų operatoriai ir telekomunikacijų paslaugų teikėjai privalo sudaryti techninę galimybę operatyvinės veiklos subjektams, ikiteisminio tyrimo įstaigoms įstatymų nustatyta tvarka kontroliuoti telekomunikacijų tinklais perduodamos informacijos turinį. Tam reikalingos įrangos įsigijimas ir palaikymas atliekamas valstybės lėšomis.“

2 straipsnis. Įstatymo įsigaliojimas

Šis Įstatymas įsigalioja kartu su Lietuvos Respublikos baudžiamuoju kodeksu (Žin., 2000, Nr. 89-2741) ir Lietuvos Respublikos baudžiamojo proceso kodeksu (Žin., 2002, Nr. 37-1341).

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ROLANDAS PAKSAS

______________